דינה מרחב

250px|ממוזער|שמאל|הבית של דינה מרחב בעין הוד מוקף בפסלים
ממוזער|פסל של דינה מרחב בשכונת רמות יצחק בעיר נשר. הוקם לזכרו של איתן מלכה שנהרג בתאונת דרכים בשנת 1997
**דינה מרחב** (9 במרץ 1936 – 19 באוקטובר 2022) הייתה אמנית ישראלית שהתמחתה בהצבת פסלי חוצות מברזל, כלת פרס הרמן שטרוק לשנת 1998.
[250px|ממוזער|שמאל|פסל של דינה מרחב על [כביש 75 בנשר, צולם בשנת 2010]]

## ביוגרפיה
שמאל|ממוזער|250px|חנוכת פארק הפסלים להנצחת משפחת גרוס בעיר וינקובצי
שמאל|ממוזער|250px|טקס הענקת מדליה ועיטור על הישגים בתחום הפיסול מטעם העיר וינקובצי, יולי 2016
מרחב נולדה לזלטקו ושטפי (לבית וקסלר) גרוס, בווינקובצי שבממלכת יוגוסלביה. במהלך מלחמת העולם השנייה שירת אביה בשורות הצבא היוגוסלבי, נפל בשבי הגרמנים ושהה בשביו עד תום המלחמה. מרחב נמלטה עם משפחתה לאיטליה ומשם לשווייץ. ב-1945, לאחר שחרור יוגוסלביה שבה עם משפחתה לבלגרד וב-1949 עלתה לישראל והתגוררה בקריית מוצקין.

ב-1957 סיימה לימודי עיצוב גרפי בבצלאל. בין 1966 ל-1996 נמנתה עם סגל ההוראה במרכז האקדמי לעיצוב ולחינוך ויצו חיפה, בין 1971 ל-1974 הרצתה באוניברסיטת חיפה ובין 1975 ל-1980 לימדה עיצוב גרפי במסגרת לימודי חוץ בטכניון. בהמשך, למדה פיסול באוניברסיטת חיפה ובפייטרסנטה  באיטליה.
מרחב התמחתה בהצבת פסלי חוצות וזכתה לשם עולמי. פסליה הוצבו במדינות ברחבי העולם, כגון בקרואטיה, מקדוניה, שווייץ, סין, ארצות הברית והודו. ב-2008 זכתה בפרס הפארק האולימפי בבייג'ינג. היא השתתפה במספר רב של תערוכות בישראל ומחוצה לה וב-2011 זכתה בפרס הברונזה בתערוכת הפיסול הבינלאומית שנערכה בעיר ווחו שבסין.

ב-2013 הוצב פסלה "שלווה שמימית" בחזית בית הקברות היהודי העתיק בעיר ג'קובו שבקרואטיה לזכר הנספים במחנה הריכוז ג'קובו.

בקיץ 2016 חנכה מרחב בווינקובצי פארק פסלים להנצחת משפחת גרוס. בעת ביקורה בעיר קיבלה מדליה ועיטור מטעם העיר וינקובצי על הישגיה בתחום הפיסול ותרומתה לעיר.

פיסלה בסטודיו בניר עציון והתגוררה בעין הוד. בנה ירון מרחב הוא פרסומאי. 

מרחב הלכה לעולמה ב-19 באוקטובר 2022 בביתה בעין הוד, והובאה למנוחות בבית העלמין של הכפר.

## תערוכות
### תערוכות יחיד (מבחר)
* 1974 – גלריית אשכולות בחיפה
* 1982, 1998 – גלריית גיא בתל אביב
* 1986, 1995 – בית האמנים בירושלים
* 1993 – בית האמנים חיפה
* 1997 בית האמנים עין הוד
* 2005, 2008, 2012 – בית האמנים תל אביב
* 2013 – גלריית גליפטוטקה, זאגרב, קרואטיה
* 2013 – גלריה של המוזיאון העירוני וינקובצי, קרואטיה
* 2016 – גלריית אמני עין הוד ישראל.

### תערוכות קבוצתיות (מבחר)
* 1969 – "גרפיקה ישראלית", מוזיאון ישראל, ירושלים
* 1985, 1993 – תערוכת אגודת הפסלים והציירים, מוזיאון חיפה לאמנות חדשה
* 1995 – "אמנותעשייה", בנייני האומה, ירושלים
* 1996 – "אמנים שולחים שלום", מוזיאון ארץ ישראל, תל אביב יפו
* 2000 – "אמנות ציבורית", תיאטרון גבעתיים
* 2002 – "ציפור גן עדן", יואניואניואן פארק שאנגחאי, סין
* 2004 – "יצור קדומים", ג'ונסון דיוורסי, מקוון, ויסקונסין, ארצות הברית
* 2007 – "כנפי הרמוניה", דיאלוג, עגלת ציפור, עץ קוקוס, מומבאי, הודו
* 2008 – "טוטם", פארק פיסול אולימפי בינלאומי, בייג'ינג, סין
* 2009 – "משפחה מאושרת", שיאנג-יאנג, סין
* 2010 – "יער מכושף", טרנספורמציה, זגארב, קרואטיה
* 2011 – "הרמוניה שמימית", פרס שלישי, פארק פיסול ווחו, סין.

## גלריית תמונות

## קישורים חיצוניים

* 
* אשת הברזל, יומן, 15 באוגוסט 2016 באתר יוטיוב 
* 
* דינה מרחב - "האישה עם כנפי הברזל", תערוכה לרגל יום הולדתה השמונים
* זיכרון בסלון, דינה מרחב על קורותיה וקורות משפחתה בתקופת השואה, אפריל 2020, באתר גוגל דרייב 

## הערות שוליים

קטגוריה:זוכי פרס הרמן שטרוק
קטגוריה:פסלות ישראליות
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ישראלים ילידי יוגוסלביה
קטגוריה:ישראליות זוכות פרסים: אמנות
קטגוריה:עין הוד: אישים
קטגוריה:פסלים ישראלים
קטגוריה:עולים לאחר קום המדינה: 1948–1950
קטגוריה:עולות לאחר קום המדינה: 1948–1950
קטגוריה:ישראליות ילידות יוגוסלביה
קטגוריה:ישראליות שנולדו ב-1936
קטגוריה:ישראלים שנולדו ב-1936
קטגוריה:ישראליות שנפטרו ב-2022
קטגוריה:ישראלים שנפטרו ב-2022